laion/Wikipedia-Exotic huggingface dataset:
גדוד צנחני הדרקונים ה-13

גדוד צנחני הדרקונים 13 (בצרפתית: le 13e Régiment de Dragons Parachutistes בראשי תיבות: 13e RDP) הוא גדוד קומנדו לסיור מיוחד האחראי הרשמי לאיסוף מודיעין אסטרטגי והוא משתייך לפיקוד המבצעים המיוחדים של הכוחות המזוינים של צרפת. הגדוד מדווח ישירות לראש מטה הכוחות המזוינים (CEMA) ומספק מודיעין למינהל המודיעין הצבאי (DRM) ולמפקד המבצעים המיוחדים (COS). הגדוד מהווה מערכת מודיעין שלמה ועצמאית של מחקר, עיבוד והפצת מודיעין. הוא מפעיל מסגרות קטנות במבצעים חשאיים מאחורי קווי האויב ומתמחה במודיעין אנושי (HUMINT). המשימה כוללת הסתננות, הסתוות ותצפית ומעקב רציף על היעד המודיעיני. תפקידם כולל ייצור מטרות, הטמנת אמצעי מודיעין אותות, איסוף מודיעין חזותי והכנות למבצעי כוחות מיוחדים אחרים. גדוד צנחני הדרקונים 13 הוא המקבילה הצרפתי לסיירת מטכ"ל. בגדוד מספר פלגות בעלות התמחות זירתית. הן מורכבות בדומה ל-SAS הבריטי מצוותים בעלי התמחויות טקטיות מיוחדות: פלגה 1 – הדרכה (בית ספר להכשרה של ה-13e RDP) פלגה 2 – קומנדו ימי פלגה 3 – לוחמה הררית פלגה 4 – לוחמה מדברית וניוד פלגה 5 – צנחנים טקטיים פלגה 6 – מודיעין פלגת פיקוד ולוגיסטיקה. מדיה וקבצים בנושא גדוד צנחני הדרקונים ה-13 בוויקישיתוף כוח האדם ב-2014 עמד על 707 איש. חוק התכנון הצבאי 2014–2019 קובע גידול ל-841 איש. בשנת 2003 היו בו 51 צוותים Zone Militaire, 29 mars 2013 (lire en ligne [archive consulté le17 juillet 2018).]
מפתח השיבה

המפתח הפלסטיני (בערבית: مفتاح فلسطين) או מפתח השיבה (בערבית: مفتاح العودة) הוא סמל פלסטיני המייצג את הבתים שהולאמו או נחרבו בנכבה, אשר היו שייכים ליותר ממחצית מאוכלוסיית פלשתינה המנדטורית שגורשה או נמלטה במלחמת העצמאות, ולאחר מכן נשלל ממנה הזכות לחזור. מאז הנכבה המפתח נהיה לסמל בולט ותזכורת לאובדן פיזי ורגשי ולחוסר צדק. המפתח נחשב לחלק מהתקווה של העם הפלסטיני לשוב לארצו שנכבשה ותביעה על נכסיו. העתקים מוגדלים של המפתח נמצאים לרוב סביב מחנות פליטים פלסטינים (ברצועת עזה, יהודה שומרון, ירדן, סוריה ולבנון), ונמצאים בשימוש בהפגנות פרו פלסטיניות ברחבי העולם כסמלים קולקטיביים. מאז 2016, מסעדה פלסטינית בדוחה, בירת קטר, מחזיקה בשיא גינס למפתח הגדול בעולם. ב-14 בנובמבר 2023, במהלך מלחמת חרבות ברזל, הרס צה"ל אנדרטה לזכרו של יאסר ערפאת בכניסה למחנה הפליטים בטולכרם, מעין שער המורכב משני עמודים גדולים שמעליהם מוצג המפתח הפלסטיני. מדיה וקבצים בנושא מפתח השיבה בוויקישיתוף שמעון מיג'אן כרמל דנגור, 7 מחבלים חוסלו בטולכרם, אנדרטה של יאסר ערפאת נהרסה, באתר כאן – תאגיד השידור הישראלי, 14 בנובמבר 2023 ערך זה הוא קצרמר בנושא הרשות הפלסטינית. אתם מוזמנים לתרום לוויקיפדיה ולהרחיב אותו.
סיטיזן

סיטיזן (ביפנית: シチズン時計株式会社) היא חברה יפנית לייצור מוצרי אלקטרוניקה, המוכרת בעיקר בקו שעוני היד שלה. החברה היא החלק המרכזי בקבוצת תאגידים שבסיסה בנישיטוקיו שבטוקיו, יפן. מלבד ייצור שעוני סיטיזן, החברה היא גם בעליה של חברת השעונים האמריקאית בולובה, ובנוסף מייצרת מכשירים אלקטרוניים קטנים דוגמת מחשבונים. החברה הוקמה ב-1930 על ידי משקיעים יפנים ושווייצרים. החברה השתלטה על מכון מחקר השעונים שוקושה (שהוקם ב-1918) ועל חלק ממתקני מפעל ההרכבה שהוקם ביוקוהמה על ידי יצרן השעונים השווייצרי רודולף שמיד ב-1912. בשנת 1918 רשם שמיד את המוצג "סיטיזן" כסימן רשום בשווייץ, עבור השעונים אותם מכר ביפן. הרוזן גוטו שינפיי (אנ') תמך בפיתוח המותג, בתקווה שהשעונים יהפכו למוצר שיהיה נגיש כלכלית לציבור כולו. עד למלחמת העולם השנייה הסתמכה החברה על טכנולוגיה שווייצרית. מדיה וקבצים בנושא סיטיזן בוויקישיתוף אתר האינטרנט הרשמי של סיטיזן (ביפנית, באנגלית ובמנדרינית תקנית) סיטיזן, ברשת החברתית פייסבוק סיטיזן, סרטונים בערוץ היוטיוב "The Citizen Watch Story" [History of Citizen Watch] (באנגלית). 2018-11-19. "Les origines suisses de Citizen Watch" [The Swiss origins of Citizen Watch] (בצרפתית). אורכב מ-המקור ב-2022-01-21. נבדק ב-2018-03-23.
סבר

האם התכוונתם ל... סבר, מלך נורווגיה אלכסנדרו סבר – סופר ומחזאי רומני-ישראלי זואי סבר – ציירת ישראלית יעוז סבר – איש עסקים ישראלי פליקס סבר – פיזיקאי ומתמטיקאי צרפתי צבי סבר – ביולוג אמריקאי סוור סברה
המדינה האזורית דרום אתיופיה

המדינה האזורית דרום אתיופיה (באמהרית: ደቡብ ኢትዮጵያ ክልላዊ መንግስት) היא מדינה ברפובליקה הדמוקרטית הפדרלית של אתיופיה. היא הוקמה מהחלק הדרומי של מדינת האומות, הלאומים ועמי הדרום (SNNPR) ב-19 באוגוסט 2023 לאחר משאל עם. וולאיטה סודו (אנ') היא המרכז הפוליטי והמנהלי של המדינה. שש לשכות אזוריות הוקמו בוולאיטה סודו, דילה, ארבה מינץ', סוואלה, קאראטי וג'ינקה. להלן החלוקה של המדינה למחוזות (אזורים בטרמינולוגיה של אתיופיה): מדיה וקבצים בנושא המדינה האזורית דרום אתיופיה בוויקישיתוף South Ethiopia Regional State Government "የደቡብ ኢትዮጵያ ክልል ሕገ-መንግስት ጸደቀ". www.fanabc.com. Ethiopia’s two new regional states formed : Central Ethiopia, South Ethiopia "Central Ethiopia, Southern Ethiopia Regional States Established". www.ena.et.
בלאק-פון 2

בלאק-פון 2 (באנגלית: The Black Phone 2) הוא סרט אימה על-טבעי שיופק על ידי ג'ייסון בלאם (אנ') תחת "בלאמהאוס הפקות", והמשך רציף לסרט "בלאק-פון" משנת 2021. הסרט עתיד לעלות לאקרנים בארצות הברית ב-27 ביוני 2025, תחת הפצת "סרטי יוניברסל". מייסון תאמס - פיני בלייק מדלין מגרו - גוון בלייק אית'ן הוק - החוטף ג'רמי דייוויס - טרנס בלייק מיגל קזרז מורה - רובין ביוני 2022, סקוט דריקסון אמר שבעוד שג'ו היל כתב את הסיפור שבכך התבסס על הסרט "בלאק-פון" משנת 2021, המחבר העלה לו "רעיון נפלא" לסרט המשך כשחשב אם הסרט הראשון יצליח. באוגוסט, דריקסון והיל אישרו שהיו דיונים אם לביים סרט המשך. דריקסון התייחס להצלחה של הסרט הראשון כאחד ההזרזים לפיתוח סרט המשך. היל אמר שההשראה שלו לכתיבת סרט המשך התבססה על "הדימויים האיקוניים" של מסכות החוטף. בנובמבר 2023, דווח כי אית'ן הוק, מייסון תאמס, מדלין מגרו, ג'רמי דייוויס ומיגל קזרז מורה חורים לגלם את תפקידם מהסרט הראשון. סקוט דריקסון וכריסטופר רוברט קרגיל חזרו גם לכתוב את תסריט הסרט. הסרט עתיד לעלות לאקרנים בארצות הברית ב-27 ביוני 2025, תחת הפצת "סרטי יוניברסל". "בלאק-פון 2", במסד הנתונים הקולנועיים IMDb (באנגלית) "בלאק-פון 2", במסד הנתונים הקולנועיים IMDb (באנגלית) Killian, Chris (June 21, 2022). "The Black Phone Director Teases Potential Sequel Plans". ComicBook.com. Archived from the original on June 26, 2022. Cavanaugh, Patrick (August 12, 2022). "The Black Phone Director Teases There Have Been Conversations About Sequel". ComicBook.com. Retrieved August 16, 2022. Cavanaugh, Patrick (August 16, 2022). "The Black Phone Author Joe Hill on Watching His Eerie Adventure Come to Life". ComicBook.com. Retrieved August 16, 2022. D'Alessandro, Anthony (November 29, 2023). "Blumhouse's The Black Phone 2: Ethan Hawke & Original Cast Returning For Scott Derrickson Sequel". Deadline Hollywood. Retrieved November 29, 2023. Vlessing, Etan (October 27, 2023). "Universal Pictures Sets Release Date for Blumhouse's The Black Phone 2". The Hollywood Reporter. Retrieved October 28, 2023.
בית החולים אל-עוודה

בית החולים אל-עוודה (בערבית: مستشفى العودة) הוא בית חולים קו-ראשון הממוקם בג'באליה. בית החולים מספק שירותי רפואה בסיסיים בלבד: חדר מיון ושירותי מיילדות לתושבי צפון רצועת עזה. בית החולים מחזיק בחדר הלידה הגדול ביותר בצפון רצועת עזה, והוא היחיד באזור שמספק שירותי פלואורוסקופיה. בית החולים מקיים תוכניות הכשרה לסטודנטים לסיעוד בשיתוף פעולה עם אוניברסיטאות ברצועת עזה. בית החולים אל-עוודה נוסד בשנת 1997. הוא ניזוק במבצע עופרת יצוקה ב-2009, ושוב ב-2015. Al Awda Hospital, באתר "תרבויות של התנגדות" (Cultures of Resistance) (באנגלית)
מוזיאון אל-קרארה

מוזיאון אל-קרארה (בערבית: متحف القرارة) היה מוזיאון באל-קרארה, ליד ח'אן יונס, ברצועת עזה. המוזיאון נוסד בשנת 2016 והציג ממצאים מהארכאולוגיה של האזור. הוא נפגע בהפצצות צבא הגנה לישראל במהלך מלחמת חרבות ברזל באוקטובר 2023. המוזיאון נוסד בשנת 2016 באל-קרארה, כפר קרוב לחאן יונס בדרום רצועת עזה, על ידי שישה אנשים, ביניהם מנהל המוזיאון מוחמד אבו להיא ורעייתו נג'לה אבו להיא. נג'לה למדה ארכאולוגיה ואמנות באוניברסיטת עזה. משרד התיירות והעתיקות הפלסטיני (אנ') העניק למוזיאון, השוכן בממגורה לשעבר, רישיון. זה היה המוזיאון השני, והמוזיאון הפרטי הראשון, שהוקם באזור. המוזיאון נפגע בהפצצות צה"ל באוקטובר 2023 במלחמת חרבות ברזל. המוזיאון הכיל למעלה מ-3500 חפצים ארכאולוגיים, היסטוריים ונומיסמטיים מאזור עזה. החפצים מתוארכים משנת 4000 לפני הספירה ועד ימינו. בין החפצים המרכזיים היו כלי חרס מהתקופה הכנענית, מטבעות רומיים, פסיפסים ביזנטיים, חרבות מהתקופה הצלבנית, תובס (אנ'), ציוד חקלאי מהמאה ה-19, כלי בישול מנחושת וגלביות פלסטיניות מסורתיות רקומות, ופריטים צבאיים המתוארכים למנדט הבריטי. בשנת 2021 חגג המוזיאון את היום הלאומי למורשת הפלסטינית. אתר האינטרנט הרשמי של מוזיאון אל-קרארה عملت الشابة نجلاء أبو نحلة على أنشاء متحف القرارة الثقافي بجهودها الخاصة in Arabic (YouTube), Jinha Agency نجلاء أبو نحلة شابة فلسطينية تؤسس متحف ثقافي في قطاع غزة in Arabic (YouTube), Jinha Agency TikTok הרשמי מוזיאון אל-קרארה, ברשת החברתית פייסבוק מוזיאון אל-קרארה, ברשת החברתית אינסטגרם מוזיאון אל-קרארה, ברשת החברתית טיקטוק מוזיאון אל-קרארה, סרטונים בערוץ היוטיוב Namey, Isra, In Gaza, a museum filled with history ‘picked up’ along the way, Christian Science Monitor, ‏14 בספטמבר 2021 (באנגלית) Rahman, Mustafa Abdel (2022-10-05). ""متحف القرارة" يضم مئات القطع الأثرية وشاهد على تاريخ فلسطين" [Al-Qarara includes hundreds of artefacts and a witness to the history of Palestine]. عربي21 [Arabi21] (בערבית). אורכב מ-המקור ב-2022-10-05. נבדק ב-2023-11-05. Zaki, Saeed (2023-10-18). "خسائر كبيرة في قطاع الثقافة الفلسطينية جراء العدوان الإسرائيلي على غزة" [Huge losses in the Palestinian cultural sector as a result of Israeli agression in Gaza]. Cairo24 (בערבית). אורכב מ-המקור ב-2023-10-18. נבדק ב-2023-11-05. "استهداف البشر والحجر والكلمة.. قصص تدمير أشهر المؤسسات الثقافية في غزة - البوابة نيوز" [Targeting people, stones, and words ... stories of the destruction of the most famous cultural institutions in Gaza]. Al Bawaba News (בערבית). 2023-10-18. אורכב מ-המקור ב-2023-10-18. נבדק ב-2023-11-05. "متحف القرارة... زوجان يحاولان الحفاظ على التراث في غزة" [Al-Qarara Museum... A couple trying to preserve heritage in Gaza]. Al Araby (בערבית). 2021-04-17. אורכב מ-המקור ב-2021-04-17. נבדק ב-2023-11-05. Karajeh, Nagham. "Najla Abu Lahia starts cultural museum in Gaza by collecting more than 3,000 artifacts". Jinha Women's News Agency. ארכיון מ-2023-11-05. נבדק ב-2023-11-05. "Palestinians attend an exhibition on the National Day of Palestinian Heritage | apaimages". www.apaimages.info. 9 באוקטובר 2021. ארכיון מ-2023-11-05. נבדק ב-2023-11-05. {{cite web}}: (עזרה)
טט דה מואן

טֶט דֵה מוּאַן (בצרפתית: Tête de Moine, שפירושו "ראש נזיר") היא גבינה חצי קשה המיוצרת בשווייץ. היא מסווגת כגבינה שווייצרית או אלפינית, והומצאה ויוצרה בתחילה לפני יותר משמונה מאות שנים על ידי הקנונים של מנזר בלליי, (Bellelay Abbey) הממוקם בקהילה של Saicourt, מחוז Moutier, באזור ההררי שבצפון-מערב שווייץ, באזור הדובר צרפתית של קנטון ברן כמו גם של קנטון ז'ורה. השם "טט דה מואן" ידוע מאז 1790, אך מקורותיה מגיעים הרחק למאה ה-12. הקנונים במנזר בלליי הוזכרו לראשונה בקשר עם ייצור הטט דה מואן כבר בשנת 1192 (כלומר לפני יותר מ-830 שנים), מאה שנה לפני הקמת הקונפדרציה השווייצרית. באותם ימים נהגו לשלם את דמי השכירות השנתיים עבור חלקות האדמה השונות בגבינה המיוצרת במנזר, ששימשה אמצעי תשלום יקר ערך. במשך הזמן, הטט דה מואן שימשה על ידי חקלאים חוכרים כתשלום לבעלי הקרקעות וכן הוצעה כמתנה לנסיך-הבישוף של בזל, ואף שימש כמטבע. במהלך מאות השנים החלו גם מחלבות אלפיניות מחוץ למנזר לייצר את הגבינה. בשנת 1797 גורשו הקנונים מהמנזר בעקבות המהפכה הצרפתית, אך הייצור של טט דה מואן נמשך במחלבות הגבינה המבוססות על החוות באזור. בחלקה הראשון של המאה ה-20 חלה התפתחות במחלבות גבינות כפריות ועלייה בייצור הגבינות. משנות ה-70 ואילך, התרחשו כמה אירועים חשובים שפתחו פרק חדש בהיסטוריה של טט דה מואן כ-AOP. על מנת לקדם את המכירות של הגבינה וכדי לשווק אותה, מחלבות הגבינה התאחדו בשנת 1978 והקימו את איגוד יצרני ה-Tête de Moine (VTF). טט דה מואן AOP מיוצר במחלבות הגבינות באזור בהתאם לשיטה המסורתית ולמתכון המקורי, על פי לדרישות הסמכת AOP. התיאור הכתוב העתיק ביותר של טט דה מואן הוא משנת 1628. כבר באותם ימים הצביעו על כך שצריך להשתמש להפקתה בחלב שומני באיכות מעולה ממיטב הפרות שרועות בדשאים ובשטחי המרעה. על מנת להבטיח את איכות הטריות, ייצור חלב ועיבוד חלב טרי מתקיים באזור AOP. מנת ההזנה של הפרות החולבות חייבת להיות מקורה רק מבסיס המספוא של המשק עצמו או משטחי המרעה הקהילתיים הסמוכים. עלה יצרני החלב להחזיק את הבקר במשך 120 יום לפחות במרעה בתקופת ההאכלה הירוקה. רפתנים, יצרני גבינות ומומחים עובדים עם הציוד המודרני ביותר, אך מייצרים בהתאם לאומנות המסורתית. ההליך המכונה "מיסוי" (בקרת איכות ואישור) מתבצע מדי חודש במרתפי מחלבות הגבינות, במהלכו נבדקת הגבינה על פי ארבעת הקריטריונים הבאים: מראה גודל חורים משחה (צבע תוך הגבינה) ריח וטעם. מאז מאי 2001, Tête de Moine, Fromage de Bellelay רשום כינוי מקור מוגן. הגבינה עשויה מחלב פרה לא מפוסטר, והיא גבינה חצי קשה. צורתה גלילית, קוטר של 10–15 ס"מ וגובה השווה בדרך כלל ל-70 עד 100% מקוטרה. המשקל הממוצע של הגבינה הוא 850 גרם, אבל חלק מהבלוקים יכולים לשקול עד 2.5 ק"ג. הקרום החום-אדמדם שלה מוצק, גרגירי, משומן, לח והפאטה (תוך הגבינה) בצבע צהוב עד שנהב הומוגני, מעט לחה, דביק וגמיש. תכולת השומן היא בממוצע 525 גרם/ק"ג בחומר היבש ולפחות 315 גרם/ק"ג בגבינה כולה, בעוד שתכולת המלח שלה יכולה להגיע עד 25 גרם/ק"ג. בגלל המרקם העדין שלה, טט דה מואן אינו נחתך, אלא מחורר לרוזטות עם Girolle® Original או מכשיר דומה. היא מיושנת לפחות חודשיים וחצי על קרש אשוח קטן, ובדרך כלל נצרכת עם יין לבן יבש. מדיה וקבצים בנושא טט דה מואן בוויקישיתוף אתר Tête de Moine Fromages Spielhofer SA, Fromagerie de St-Imier – יצרנית גבינה Tête de Moine ההיסטוריה של הג'ירול "History - Tête de Moine AOP, Fromage de Bellelay". "Production - Tête de Moine AOP, Fromage de Bellelay". "Specifications - Tête de Moine AOP, Fromage de Bellelay".
בלו דה ז'קס

בלו דה ז'קס (בצרפתית: Bleu de Gex; גם Bleu du Haut-Jura או Bleu de Septmoncel) היא גבינה כחולה שמנת ורכה למחצה העשויה מחלב גולמי (לא מפוסטר) במחוז ז'ורה בצרפת. היא נקראת על שם Pays de Gex, אזור היסטורי במה שהוא כיום צרפת ושווייץ. במהלך הייצור, העובש פניציליום רוקפורטי (Penicillium roqueforti) מוסף והגבן הלא שטוף נארז בצורה רופפת. לאחר מכן הגבינה מיושנת לפחות שלושה שבועות. כדי לעמוד בדרישות הסמכת כינוי מקור מבוקר Appellation d'Origine) Contrôlée), על הגבינה להכיל רק חלב פרות מגזע מונבליאר. היא עדינה וצעירה יותר מרוב הגבינות הכחולות הצרפתיות. על כל גלגל מוטבע המילה "Gex". עקב שינויים שבוצעו בנובמבר 2004 בהגדרה הרשמית של ארצות הברית ל"גבינה רכה", והדרישה שגבינות כאלה מצרפת יעשו מחלב מפוסטר במפעלים בעלי הסמכה צרפתית, לא ניתן למכור את הבלו דה ז'קס בארצות הברית. רשימת גבינות רשימת גבינות צרפתיות מדיה וקבצים בנושא בלו דה ז'קס בוויקישיתוף "Fromages.com - The Best of French Cheeses - bleu Gex". Fletcher, Janet (7 בינואר 2011). "Gex marks the spot – a creamy blue from France (sfgate.com)". The San Francisco Chronicle. {{cite news}}: (עזרה) Iburg, Anne (2004). Dumont's Lexicon of Cheese. REBO publishers. ISBN 90-366-1689-1. Fletcher, Janet (4 במאי 2005). "French cheeses fall victim to import rules". SFGate. נבדק ב-22 במרץ 2021. {{cite news}}: (עזרה)
הליו וארלה

הליו סנדרו אוליביירה אלבש וארלה (בפורטוגזית: Hélio Sandro Oliveira Alves Varel; נולד ב-3 במאי 2002 באלמדה שבפורטוגל) הוא כדורגלן פורטוגזי שמוצאו מכף ורדה המשחק בעמדת קשר הכנף בקבוצת פורטימוננסה מליגת העל הפורטוגלית ובנבחרת כף ורדה. וארלה גדל במחלקות הנוער של מונטה קפריקה, צ'רנקה קפריקה, ויטוריה סטובל וקובה דה פיידאדה. הוא החל את הקריירה המקצוענית שלו בקבוצות אמורה וסינטרנסה מהליגות הנמוכות בפורטוגל. ב-1 ביולי 2022 חתם בפורטימוננסה מליגת העל הפורטוגלית. ב-12 באוקטובר 2023 ערך וארלה את הופעת הבכורה שלו בנבחרת כף ורדה, בהפסד 5-1 לנבחרת אלג'יריה במשחק ידידות. נכלל בסגל נבחרת כף ורדה לטורניר גביע אפריקה לאומות 2023. הליו וארלה, באתר Transfermarkt הליו וארלה, באתר Soccerway הליו וארלה, באתר BDFutbol הליו וארלה, באתר National Football Teams הליו וארלה, באתר FootballDatabase.eu
המשמר המלכותי המרוקאי

המשמר המלכותי המרוקאי (בערבית: الحرس الملكي المغربي) הוא גדוד בצבא המלכותי המרוקאי האחראי על אבטחת שלומם של מלך מרוקו ומשפחת המלוכה המרוקאית. רשמית המשמר המלכותי המרוקאי הוא חלק מהצבא המלכותי המרוקאי, אולם הוא נמצא בשליטה מבצעית ישירה של המלך. המשמר כולל 6,000 חיילים, האחראים בין היתר גם על אבטחת הארמון המלכותי, מאוזוליאום מוחמד ה-5, ושאר המתקנים המלכותיים. מדיה וקבצים בנושא המשמר המלכותי המרוקאי בוויקישיתוף El Hamel, Chouki (2013). Black Morocco: A History of Slavery, Race, and Islam (באנגלית). Cambridge University Press. ISBN 978-1-107-02577-6.
כפיר צפריר

כפיר צפריר (נולד ב-28 במרץ 1990) הוא זמר-יוצר, ראפר ומפיק מוזיקלי ישראלי. צפריר גדל בשכונת פג'ה בפתח תקווה. הוא החל ליצור מוזיקה בגיל 14 ולמד כתיבה והלחנה באופן עצמאי. במרץ 2020 יצא הסינגל המוביל מתוך אלבום הבכורה שלו, "מתגעגעת". בהמשך השנה, הוציא גם את "כוכב אחר", "גבוה", "פלקס עם דפנה ודודידו" ו"לא הכל מסתדר" בהשתתפות הזמרת קרן קריספיל. באוגוסט, התארח והפיק בשיר "קליק" של הראפר רון נשר. בספטמבר 2021, יצא אלבום הבכורה שלו, "רוץ". באלבום הופעות אורח של עומר נחמיאס, זיו שביט, טדי נגוסה, קרן קריספיל, מבוא הדודאים ונומי. בשנת 2022 השתתף בתוכנית המציאות "הכוכב הבא". באודישן ביצע את השיר הפותח את אלבום הבכורה שלו, "סרט פשע", וזכה ל-82 אחוזים מהקהל והשופטים. צפריר הודח בשלב הכיסא החם. בעקבות התגובות החיוביות להן זכה בתוכנית, הוחתם צפריר בחברה המפיקה את התוכנית, "טדי הפקות". בספטמבר 2022, לאחר הדחתו, הוציא את השיר "סוס טברייני". בפברואר 2023 הוציא צפריר את השיר "פחד אלוהים". השיר היה ללהיט רדום ובנובמבר, כתשעה חודשים לאחר צאתו, החל לצבור ויראליות בפלטפורמת טיקטוק והשמעות רבות בסטרימינג. השיר הגיע למקום הראשון במצעד היטליסט של מאקו, במצעד העשירייה של כאן גימל ובמצעד הרשמי של גלגלצ. ב-12 במרץ 2024 הוציא את הסינגל "נתק אותי" יחד עם נטע ברזילי. ב-9 במאי של אותה השנה יצא לאור אלבום האוסף "ישראל בידור – שרים למדינה", שם ביצע צפריר את השיר "אלבבאלה" לצד אנה זק. בספטמבר 2024, הוציא שיר בשם "חולה עלייך". צפריר מתגורר בפתח תקווה. 2021: רוץ מדיה וקבצים בנושא כפיר צפריר בוויקישיתוף כפיר צפריר, ברשת החברתית אינסטגרם כפיר צפריר, סרטונים בערוץ היוטיוב אפרת וכטל, ‏הרגשתי בהיכל התהילה. אני כל הזמן מנסה לנתח איך קרה הקסם, באתר ‏מאקו‏, 18 בינואר 2024 אדווה חולי, כפיר צפריר מראשון לציון ריסק את השופטים ב"כוכב הבא" עם שיר על סיפור חייו, באתר mynet‏ ראשון, 10 באוגוסט 2022 קיץ ברבנר, ‏"האלכוהול ניצח": רגע אחרי ההדחה מ"הכוכב הבא", כפיר צפריר מרגש בסינגל חדש, באתר מעריב אונליין, 6 בספטמבר 2022 דסק קשת 12, ‏"גדלתי בשכונה קשוחה, המשפחה ראתה בתי סוהר. אני שר את סיפור חיי", באתר ‏מאקו‏, 9 באוגוסט 2022 הכוכב הבא, ‏דרמה ב"הכוכב הבא": כפיר צפריר הודח מהתחרות, באתר ‏מאקו‏, 5 בספטמבר 2022 כפיר צפריר - סוס טברייני || Kfir Tsafrir Sus Tveriani, נבדק ב-2024-03-06 "סוס טברייני": אחרי הכוכב הבא, זה הסינגל החדש של כפיר צפריר, באתר ישראלה, ‏2022-09-06 מערכת mako מוזיקה, ‏"פחד אלוהים" של כפיר צפריר יצא לפני כמעט שנה - והפך עכשיו ללהיט, באתר ‏מאקו‏, 29 בנובמבר 2023 'We're Persona Non Grata. Almost Satan': Global Boycott of Israeli Culture Ratchets Up דודי פטימר, ‏חם באוזן: החיבור המפתיע בין נטע ברזילי לכפיר צפריר | האזינו, באתר מעריב אונליין, 14 במרץ 2024 ישראל בידור - שרים למדינה, באתר Spotify ישחזר את ההצלחה? האיש מאחורי "פחד אלוהים ישמור" בשיר חדש, באתר מעריב אונליין, 8 בספטמבר 2024 מיקומי שיא במצעד של מדיה פורסט: "פחד אלוהים" הגיע למקום ה-17 במצעד בשבוע ה-1 של שנת 2024. "נתק אותי" הגיע למקום הראשון במצעד בשבוע ה-13 של שנת 2024. "אלבבאלה" הגיע למקום ה-14 במצעד בשבוע ה-21 של שנת 2024. המצעד הישראלי 4.1.2024, באתר גלגלצ, ‏4 בינואר 2024 היטליסט – מצעד המוזיקה הרשמי של ישראל, באתר מאקו, ‏2 בינואר 2024 העשירייה סוגרת שבוע נוסף עם נס וסטילה בפסגה 🎤 האם מישהו יצליח להדיח אותם משם? בחמישי הבא נגלה! , באתר אינסטגרם, ‏21 בדצמבר 2023 Dan Ziv Software Solutions- www.danziv.net, פטיפון - סקיי מארח את כפיר צפריר וטליסמאן - צ'אק נוריס, באתר פטיפון
פחד אלוהים

"פחד אלוהים" הוא שיר של המוזיקאי הישראלי כפיר צפריר, אשר יצא לאור כסינגל ב-13 בפברואר 2023, באמצעות חברת התקליטים טדי הפקות. "פחד אלוהים" הוא שיר בסגנון אפרוביט אשר נכתב, הולחן והופק על ידי צפריר עצמו. כתשעה חודשים לאחר צאתו, בעקבות הצלחתו ברשתות החברתיות ובסטרימינג, סיפר צפריר על השיר: ”השיר פחד אלוהים היה שיר הפרידה שלי מהמסע של הכוכב הבא. חתמתי בחברת תקליטים גדולה, זה לא הלך חלק, ומצאתי את עצמי שקוע בדיכאון עמוק. מאז השיר העקשן הזה התגלגל לו והתעקש שמה שהוא קיבל לא מספיק לו.” השיר היה ללהיט רדום ובנובמבר 2023, כתשעה חודשים לאחר צאתו, זכה לוויראליות בטיקטוק ולהשמעות רבות בסטרימינג ונכנס למקום ה-83 במצעד היטליסט של מאקו, שם הגיע בשיאו למקום הראשון ב-2 בינואר 2024. גם במצעד העשירייה של כאן גימל ובמצעד הרשמי של גלגלצ, הגיע השיר למקום הראשון. זה שירו הראשון של צפריר שנכנס לכלל מצעדים אלו. השיר הגיע גם למקום ראשון באפל מיוזיק ובספוטיפיי. מערכת mako מוזיקה, ‏"פחד אלוהים" של כפיר צפריר יצא לפני כמעט שנה - והפך עכשיו ללהיט, באתר ‏מאקו‏, 29 בנובמבר 2023 Top 100: IsraelTop 100: Israel, באתר אפל מיוזיק המצעד השבועי של מדיה פורסט, באתר מדיה פורסט, ‏1 בינואר 2024 היטליסט – מצעד המוזיקה הרשמי של ישראל, באתר מאקו, ‏2 בינואר 2024 העשירייה סוגרת שבוע נוסף עם נס וסטילה בפסגה 🎤 האם מישהו יצליח להדיח אותם משם? בחמישי הבא נגלה! , באתר אינסטגרם, ‏21 בדצמבר 2023 המצעד הישראלי 4.1.2024, באתר גלגלצ, ‏4 בינואר 2024
בלו דה ורקור-סאסנאז'

בלו דה ורקור-סאסנאז' (בצרפתית: Bleu du Vercors-Sassenage) היא גבינה כחולה טבעית מפוסטרת בעלת קליפה טבעית מחלב פרה. הגבינה יוצרה במקור על ידי נזירים באזור רון-אלפ בצרפת במאה ה-14. כעת מיוצרת באזור דופינה. הגבינה היא בעלת הסמכת כינוי מקור מבוקר (AOC) ומוגנת מאז 1998. כחלק מדרישת ההסמכה, הגבינה צריכה להיות מורכבת מחלב מפרות מהגזעים מונבליאר, אבונדאנס או וילארד. הגבינה לא דחוסה ולא מבושלת ומכילה את העובש פניציליום רוקפורטי (Penicillium roqueforti). ב-Grand Dictionnaire Universel של לארוס מהמאה ה-19, פרנסואה הראשון, מלך צרפת מתואר כמי שמאוד אהב את הגבינה. רשימת גבינות רשימת גבינות צרפתיות Villard-de-Lans (גזע בקר) מדיה וקבצים בנושא בלו דה ורקור-סאסנאז' בוויקישיתוף Iburg, Anne (2004). Dumont's Lexicon of Cheese. REBO publishers. ISBN 90-366-1689-1. "Blue de Vercors - Formaggio.it". אורכב מ-המקור ב-2006-10-08.
מאור אשכנזי

מאור אשכנזי (נולד ב-23 ביוני 2000) הוא ראפר ישראלי. אשכנזי גדל בראשון לציון. הוריו התגרשו כשהיה בן שנה. אשכנזי שירת בצה"ל כחובש קרבי בגדוד 932. לקראת תום שירותו הצבאי, השתתף אשכנזי בקורס ראפ והיפ הופ במחלקה ללימודי החוץ בבית הספר למוסיקה רימון, בהנחיית הראפר סגול 59. בשנת 2018 הוציא אשכנזי את סינגל הבכורה שלו, "טיפשים וצעירים", שזכה לאהדה ולמיליוני השמעות בפלטפורמות המוזיקה. בין השנים 2018 ל-2022, הוציא סינגלים שונים מתוך אלבום הבכורה שלו, שנקרא "טיפשים וצעירים", כשם סינגל הבכורה, ויצא לאור ב-11 בנובמבר 2022, כארבע שנים לאחר צאתו של הסינגל הראשון. האלבום כולל הופעת אורח של הזמרת קרן קריספיל. בנובמבר 2023, במהלך מלחמת חרבות ברזל, הוציא אשכנזי יחד עם נעם כהן, אחד משורדי הטבח בפסטיבל הנובה, את השיר "השיר של נעם 2", המשך ל"השיר של נעם" מתוך אלבום הבכורה שלו, העוסק בחוויתו ותחושותיו של כהן במהלך הטבח שבוצע על ידי חמאס ב-7 באוקטובר במסגרת מתקפת הפתע על ישראל. השיר זכה להצלחה והגיע למקום ה-26 במצעד היטליסט של מאקו ולמקום העשירי במצעד הרשמי של גלגלצ. 2022: טיפשים וצעירים מאור אשכנזי, ברשת החברתית פייסבוק מאור אשכנזי, ברשת החברתית אינסטגרם מאור אשכנזי, סרטונים בערוץ היוטיוב מאור אשכנזי, באתר ספוטיפיי סיגל בר־קובץ, מאור אשכנזי התחבר ל'חבר'ה הרעים' והפך לזמר עם מיליוני צפיות ביוטיוב, באתר mynet‏ ראשון, 24 בינואר 2023 דודי טל, הלב השבור של הראפר מראשון לציון לא מפסיק לכבוש לבבות, באתר SchokenGroup, ‏4 במאי 2019 דור מאיר מועלם, ‏החוויה במיגונית המוות הפכה לשיר מרגש עד דמעות, באתר ‏מאקו‏, 28 באוקטובר 2023 ניר כהן, השיר של ניצול המסיבה ברעים - שהפך לוויראלי: "עוזר לי להתמודד עם המצב", באתר ynet, 31 באוקטובר 2023 גיל משעלי, ‏"פוקח תעיניים וקולט שאני חי, אני מזיז את הגופות של חברים שלי מעליי", באתר ‏מאקו‏, 12 בנובמבר 2023
צחוק מדהים

"צחוק מדהים" הוא פסל ברונזה משנת 2009 מאת יואה מינג'ון, הממוקם בפארק מורטון בוונקובר, קולומביה הבריטית, קנדה. "צחוק מדהים" עוצב על ידי יואה מינג'ון והותקן בפארק מורטון (דייווי ו-דנמן) לאורך המפרץ האנגלי בווסט אנד, ונקובר בשנת 2009. פסל הברונזה המורכב מ-14 פסלים כל אחד בגובה כשלושה מטרים ומשקלו מעל 250 קילוגרמים, מציג את דמותו של האמן עצמו "במצב של צחוק היסטרי". הוא נוצר במסגרת הביאנלה הבינלאומית לפיסול בוונקובר, המציגה יצירות בינלאומיות עכשוויות במרחבים ציבוריים. הפסל נתרם לעיר ונקובר על ידי צ'יפ ושאנון ווילסון באמצעות קרן Wilson5 ב-11 באוגוסט 2012. כחלק מהמיצג, כתובת מגולפת במושב בטון מציינת "שהפסל הזה יעורר צחוק שובבות ושמחה אצל כל מי שמתנסה בו". הסוגה (Genre) של הפסל היא ריאליזים ציני (אנ'). ריאליזם ציני היא תנועה עכשווית באמנות הסינית, במיוחד בצורת ציור, שהחלה בשנות ה-90. החל בבייג'ינג, היא הפכה לאחת מתנועות האמנות הסינית העכשווית הפופולריות ביותר ביבשת סין. היא התעוררה לאור המרדף אחר ביטוי אינדיבידואלי של אמנים סינים שהתנתקו מהלך הרוח הקולקטיבי שהיה קיים מאז מהפכת התרבות בסין. "צחוק מדהים" היה מועמד בתחרות המקומות הגדולים בקנדה 2013 והיה יצירת האמנות הציבורית היחידה שקיבלה מועמדות. מדיה וקבצים בנושא צחוק מדהים בוויקישיתוף A-maze-ing Laughter Archives, Eve Lazarus (ב־Canadian English) Yue Minjun - A-maze-ing Laughter, באתר עיריית ונקובר Four years of “A-maze-ing Laughter”, The Source, ‏2013-08-06 (באנגלית אמריקאית) A-maze-ing Laughter | Vancouver Biennale, ‏2013-09-04 (באנגלית אמריקאית)